Subject: Vs: Ospen siirup
From: Laivi Saaremäel <[email-masked]>
To: <[email-masked]>
Cc: Kärolin Jenas <[email-masked]>
Date: Fri, 12 Apr 2024 15:44:28 +0300

Tere

Ospen, 400 000 RÜ/5ml suukaudne suspensioon pole küsitud müügiloata
ravimiga üks-ühele asendatav, sest suukaudne suspensioon sisaldab
fenoksümetüülpenitsilliini bensatiini komponendiga (pikendab penitsilliini
toimeaega) ning seda tuleb manustada iga 8 h järel. Kaaliumisoola puhul
võib olla vajalik sagedasem manustamine, kuid kuna on tegemist müügiloata
preparaadiga, siis meie ei saa anda täpseid juhiseid, vaid seda peab
tegema raviarst. Seetõttu tuleb sarnastes situatsioonides konsulteerida
ravimi väljakirjutanud arstiga.

Lugupidamisega

Laivi Saaremäel

Kvaliteedi hindamise büroo juhataja

From: Ülemiste Südameapteek <[email-masked]
<mailto:[email-masked]> >
Sent: reede, 12. aprill 2024 14:31
To: Ravimiamet <[email-masked] <mailto:[email-masked]> >
Subject: Ospen siirup

Tähelepanu! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada.

Tere,

OSPEN SUUKAUDNE SUSP 400000RÜ/5ML 60ML  on tarneraskuses ammu. Hetkel
apteegis on saadaval PHENOXYMETHYLPENICILLIN SUUKAUDSE LAH GRAN 250MG/5ML
100ML .

Vaatasime Ravimi omaduste kokkuvõte (SPC) – Ospen 400 000 RÜ /5 ml
suspensioon: 5 ml (üks mõõtelusikatäis) peroraalset suspensiooni sisaldab
400 000 RÜ (~250 mg) fenoksümetüülpenitsilliini (bensatiinsoolana).

Meie  PHENOXYMETHYLPENICILLIN SUUKAUDSE LAH GRAN 250MG/5ML 100ML -- 5 ml
sisaldab lihtsalt 250 mg ja  infolehes kirjas , et tema soola vorm on
potassium salt.

Küsimus selles, kas ligikaudu 250 mg ehk 400 000 RÜ (~250 mg)  vastab meie
5 ml sisaldab lihtsalt 250 mg ? Ehk kas on identsed ja saab asendada
Ospenit sellega ?

Head soovides ja vastust oodates,

Ülemiste Südameapteek